Meniere`i sündroomi põdevatele inimestele on tähtis suhtlemine teiste, sama haiguse käes kannatavatega. Omavahelised vestlused ja ühine tegutsemine vähendavad haiguse poolt esile kutsutud hirmu ja suunavad igapäevased mõtted teise suunda. Haiguse algstaadiumis on haige arusaamine oma haigusest ebamäärane, liikudes kusagil oma teadmatuse ja arsti ametliku suhtumise vahel. Pääsedes üle esimesest hirmust on kõik lihtsam, ja mida edasi, seda normaalsemaks elu muutub. See on ka ühistegevuse eesmärk, aidata meniere`i sündroomi põdevat inimest.